फिल्ममेकर गौरव चावला ने किया खुलासा, तैमूर के साथ हॉरर फिल्में देखते हैं एक्टर
Film Maker Gaurav Chawla Interview; गौरव ने यह भी बताया कि सैफ को सुपरनैचुरल वर्ल्ड में काफी इंट्रेस्ट है और वो तैमूर के साथ भी हॉरर कंटेंट देखते हैं।
फिल्म मेकर गौरव चावला ने सैफ अली खान के साथ फिल्म ‘बाजार’ में काम किया था। हाल ही में दिए एक इंटरव्यू में गौरव ने सैफ के साथ का एक किस्सा शेयर किया।
उन्होंने बताया कि वो एक बार सैफ के पटौदी पैलेस में गए थे, जहां सैफ अपने दोस्तों के साथ आत्माओं से बात करने के लिए ओइजा बोर्ड गेम खेल रहे थे।
गौरव ने यह भी बताया कि सैफ को सुपरनैचुरल वर्ल्ड में काफी इंट्रेस्ट है और वो तैमूर के साथ भी हॉरर कंटेंट देखते हैं।
इंग्लैंड से आए सैफ के कुछ दोस्तों ने शुरू किया था गेम
मिर्ची प्लस को दिए एक इंटरव्यू में चावला ने कहा, ‘मैं सैफ और करीना के साथ पटौदी पैलेस गया था तब मुझे पता चला कि सैफ काे घोस्ट स्टोरीज पसंद हैं। पटौदी हाउस में इंग्लैंड से आए सैफ के कुछ दोस्त पहले से ही मौजूद थे। वो सभी आपस में मजाक कर रहे थे कि वो आत्मा बुलाने वाले हैं।’
इसके बाद वहां सभी ने मिलकर ओइजा बोर्ड गेम खेला, जहां वो आत्माओं को बुला रहे थे। मैं, सैफ और इंग्लैंड से आए उनके कुछ दोस्त, हम सब वहीं थे। हम सभी अंग्रेजी में बात कर रहे थे और मैं सोच रहा था कि क्या यहां अंग्रेजी बोलने वाली आत्मा आएगी?
फिर हम सभी ने अपने हॉरर एक्सपीरियंस शेयर किए
जब पूछा गया कि क्या उस रात वहां कोई आत्मा आई तो चावला बोले, ‘नहीं, शायद हमारी लैंग्वेज ही गलत थी, पर इसके बाद हम सभी ने वहां अपने एक्सपीरियंस शेयर करना शुरू किए। वहां इंग्लैंड से आई एक महिला ने भी अपना हॉरर एक्सपीरियंस शेयर किया।’
क्या है ओइजा बोर्ड गेम ?
यह एक फ्लैट बोर्ड होता है जिसपर लैटिन एल्फाबेट, 0 से 9 तक नंबर, यस, नो, हैलो और गुडबॉय लिखा हाेता है। ओइजा बोर्ड के जरिए कई लोग आत्माओं से बात करने का दावा करते हैं।
जूनियर एनटीआर के साथ आएंगे नजर
वर्क फ्रंट की बात करें तो हाल ही में रिलीज हुई सैफ की फिल्म ‘आदिपुरुष’ फ्लॉप रही। अब वे इन दिनों जूनियर एनटीआर की अगली फिल्म 'देवारा' की शूटिंग कर रहे हैं। सैफ इस फिल्म में विलेन के रोल में नजर आंएगे।